# Anja Snellman

### Wikipedia

Anja Snellman, o.s. Kauranen, (s. 23. toukokuuta 1954) on suomalainen kirjailija.

Kauranen kasvoi Helsingin Kalliossa. Syksyllä 1980 hän kirjoitti yhdessä Esa Saarisen kanssa Ylioppilaslehteen kirjoituksen, jossa arvosteli jyrkästi ajan suomalaista romaanitaidetta. Seuraavana vuonna 1981 julkaistiin hänen esikoisromaaninsa Sonja O. kävi täällä, joka muodostui Kaurasen kirjalliseksi läpimurroksi. Hänen pitkäjänteinen kirjailijanuransa on kestänyt sen jälkeen lähes kolme vuosikymmentä ja lähes kaksikymmentä julkaistua teosta.

Anja Kaurasen Syysprinssi (1996) on 126 sivuineen tuskin pienoisromaania laajempi. Teos on vahvasti omaelämäkerrallinen, eikä kirjailija itsekään peittele sen dokumenttiluonnetta. Romaani kuvaa minäkertojan nuoruudenrakkautta "syysprinssiin", jonka esikuvana on kirjailija Harri Sirola. Myös monet muut hahmot ovat selvästi tunnistettavia todellisia henkilöitä. Tarinan kehyskertomus sijoittuu nykyhetkeen. Siinä minäkertoja vierailee syysprinssin luona psykiatrisessa sairaalassa, jossa tämä on hoidettavana depression vuoksi. Sähköšokkihoidon vuoksi syysprinssi on tilapäisesti unohtanut menneisyytensä, joten minäkertoja kertaa hänelle heidän rakkaustarinansa.

Romaanissa Ihon aika (1993) hän kertoo naisesta, joka hoitaa äitiään viimeisien kuukausien aikana. Äidin kuoleman jälkeen, hän havaitsee että äidillä oli kolmas lapsi, joka on ollut hänelle tuntematon siihen asti. Nainen lähtee hakemaan tietoa isosiskosta. Nainen yrittää kuvitella miltä oli hänen äitinsä elämä ennen ensimäisen lapsen syntymää ja ajattelee paljon lapsuudestaan.

## [muokkaa] Bibliografia

- Sonja O. kävi täällä, WSOY 1981
- Tushka, WSOY 1983
- Kultasuu, WSOY 1985
- Pimeää vain meidän silmillemme, WSOY 1987
- Kiinalainen kesä, WSOY 1989
- Kaipauksen ja energian lapset, WSOY 1991
- Ihon aika, WSOY 1993
- Pelon maantiede, WSOY 1995
- Syysprinssi, WSOY 1996
- Arabian Lauri, WSOY 1997
- Side, WSOY 1998 (ensimmäisen kerran nimellä Snellman)
- Paratiisin kartta, Otava 1999
- Aura, Otava 2000
- Safari Club, Otava 2001
- Äiti ja koira, Otava 2002
- Lyhytsiipiset, Otava 2003
- Saa kirjoittaa, Otava 2004 (runoja)
- Rakkauden maanosat, Otava, 2005

## [muokkaa] Aiheesta muualla

- Anja Snellmanin kotisivu

| Tämä kirjailijasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/n/j/Anja_Snellman_0284.html

Luokat: Kirjailijatyngät | Suomalaiset kirjailijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- English
- Svenska